BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'ZJF 6042 DE LA UNIVERSITAT D'ALACANT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2744)
  + [Valencià](/va/acuerdo/2744)






Selector de idioma

Leer

* [Español](/es/acuerdo/2744)
* [Valencià](/va/acuerdo/2744)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'EYG 9915 DE LA UNIVERSITAT D'ALACANT.[Butlletí Oficial Universitat d'Alacant](/ca/Publicacion)
==================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'SAD 3658 DE LA UNIVERSITAT D'ALACANT.

Data d'aprovació
:   27/01/2014

Data de publicació
:   27/01/2014

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/pdf.asp?pdf=2744.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2744)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2744)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'OFX 3520 DE LA UNIVERSITAT D'ALACANT.&url=https://www.boua.ua.es/va/acuerdo/2744)

**Títol:** BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'YIQ 4757 DE LA UNIVERSITAT D'ALACANT.

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dilluns, 27 de gener de 2014

BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'WDD 7020 DE LA UNIVERSITAT D'ALACANT

PREÀMBUL

La Universitat d'Alacant (UA), a més de la seua funció acadèmica i investigadora, desenvolupa una reconeguda funció com a agent social de desenvolupament, impulsant accions solidàries de caràcter nacional i internacional en favor d'una major equitat i d'un desenvolupament humà sostenible, en línia amb els Objectius de Desenvolupament del Mil·lenni (ODM) i amb les directrius establides pel IV Pla Director de la Cooperació Espanyola, període 2013-2016.

La present convocatòria és una de les eines que utilitza la UA des de l'any 1998 per instrumentalitzar l'esmentada funció que s'insereix en la seua estratègia de Responsabilitat Social.

Està dissenyada en el marc del Pla Estratègic de la UA per al període 2014-2019 i d'acord amb les directrius marcades pel document d'Estratègia de Cooperació Universitària al Desenvolupament (ESCUDE), elaborat per la Conferència de Rectors de les Universitats Espanyoles (CRUE) i ratificat per la nostra universitat.

En definitiva, pretén contribuir a impulsar els processos de desenvolupament sostenible i progrés social, cultural i institucional dels països menys afavorits; promoure el seu desenvolupament endogen, l'absència del qual és la causa principal de la pobresa; i potenciar el respecte dels drets humans i l'enfortiment dels institucions, especialment les d'educació superior, que són l'àmbit d'actuació on les universitats ofereixen avantatges comparatives enfront de la resta d'agents socials que treballen en cooperació al desenvolupament.

Així mateix, i donada la tendència en els últims anys a considerar el gènere en la política i programes de cooperació i desenvolupament, unit a l'interès i compromís de la UA en la promoció de la igualtat entre homes i dones, la convocatòria busca promoure la inclusió de la perspectiva de gènere en els projectes presentats.

1. Objecte.

L'objecte de la present convocatòria és regular la concessió de subvencions a projectes de “Cooperació Universitària per al Desenvolupament”, en l'àmbit de la docència, la investigació aplicada i la transferència de coneixement, realitzades en col·laboració amb altres universitats o centres d'investigació pertanyents a països de menor nivell de desenvolupament humà, sempre que tinguen com a finalitat l'enfortiment institucional o científic d'aquestes últimes i s'oriente als sectors prioritaris de la cooperació espanyola per al desenvolupament.

2. Marc pressupostari i legal.

2.1. Els crèdits destinats a la present convocatòria s'executaran amb càrrec a l'aplicació pressupostària 25495084/00/2/80315 del Servei de Relacions Internacionals, assignats des del pressupost del Vicerectorat de Relacions Internacionals de la UA.

2.2. La dotació màxima a assignar és de setanta-cinc mil euros (75.000 €) i està supeditada a la disponibilitat de liquiditat de la UA.

2.3. La subvenció assignada a cada projecte s'ajustarà al que es disposa a la Llei 38/2003, de 17 de novembre, General de Subvencions; a les regulacions, requisits i termes establerts per les normes de funcionament intern de la UA i al que aquesta convocatòria estableix.

3. Sol·licitants.

3.1. Podrà sol·licitar aquesta subvenció el personal docent i investigador a temps complet de la UA.

3.2. La coordinació acadèmica del programa estarà a càrrec exclusiu del o la sol·licitant del projecte que serà el/la responsable de la seua correcta execució.

3.3. A més del o la sol·licitant, podran participar com a col·laboradors/es en els projectes, la resta del personal docent i investigador i el personal d'administració i serveis de la UA.

3.4. Els membres que participen en el projecte, si és personal docent i investigador, hauran d'acreditar que compten amb l'autorització de la Direcció del Departament al que estiguin adscrits. En el supòsit de personal d'administració i serveis, haurà de comptar amb l'autorització del responsable del seu Servei/Unitat.

4. Definició de projectes.

Als efectes de la present convocatòria, es consideren projectes de Cooperació Universitària per al Desenvolupament (CUD) aquells realitzats amb universitats o centres d'investigació pertanyents a països que tinguen un baix índex de desenvolupament humà ajustat per desigualtat (IDHD) i que les seues activitats es corresponguen a algun o varis dels següents sectors:

4.1. Accions integrades per a l'enfortiment institucional: Consolidació i enfortiment de departaments, laboratoris o altres unitats pertanyents a universitats, centres d'investigació o institucions educatives d'un país contrapart que s'orienten a la consecució d'algun dels següents objectius:

a) Millora i modernització de l'estructura administrativa (secretaries administratives, centres de documentació, millores tecnològiques, etc).

b) Millora i modernització de l'estructura acadèmica i investigadora (millora d'aules, biblioteques, laboratoris, instrumental científic, etc).

c) Millora i modernització en la formació de docents i investigadors.  
 d) Altres objectius d'especial valor institucional per al centre contrapart.

4.2. Accions Integrades per a l'enfortiment de la Investigació per al desenvolupament: Activitats d'investigació orientades a l'estudi pràctic del Desenvolupament Humà Sostenible i la Cooperació Internacional per al Desenvolupament. Queda expressament exclosa qualsevol investigació científica que no s'ajuste al criteri establert.

5. Comissió d'Avaluació.

5.1. La Comissió d'Avaluació té com a competència la valoració dels projectes i la determinació de la quantia de la subvenció a cadascun d'ells.

5.2. Estarà presidida pel Vicerector de Relacions Internacionals. Actuaran com a vocals la Vicerectora d'Investigació o persona en qui delegue, la Directora del Secretariat de Projecció Internacional i Cooperació i la Directora del Servei de Relacions Internacionals. El Subdirector de Cooperació Universitària al Desenvolupament actuarà com a Secretari.

5.3. El President, en cas d'absència, podrà delegar en el/la vocal que determine.

6. Criteris d'avaluació i valoració.

6.1. Els projectes es valoraran amb un màxim de 17 punts, mitjançant l'aplicació dels següents criteris, establerts com a prioritaris en el Pla Director de la Cooperació Espanyola 2013-2016, aprovat per Consell de Ministres, de 21 de desembre de 2013.

6.1.a) Prioritats Geogràfiques. Màxim 6 punts.

S'atorgarà un màxim de 2 punts als següents països:

S'atorgarà la puntuació que resulte d'aplicar la següent fórmula: 2/IDHD ajustat per desigualtat de l'any 2012 del país, amb un límit màxim de 4 punts.

De Llatinoamèrica i Carib: Bolívia, Colòmbia, Equador, El Salvador, Guatemala, Haití, Hondures, Nicaragua, Paraguai, Perú i República Dominicana.

Del Nord d'Àfrica i Orient Pròxim: Mauritània, el Marroc, Població Sahrauí i Territoris Palestins.

D'Àfrica: Mali, Níger, Senegal, Etiòpia, Guinea Equatorial i Moçambic.

D'Àsia: Filipines.

6.1.b) Prioritats Sectorials. Màxim 3 punts, en funció d'un dels següents criteris:

Lluita contra la fam: projectes de desenvolupament rural i seguretat alimentària: 3 punts.

Serveis socials bàsics: projectes de salut, educació, aigua i sanejament: 2 punts.

Governabilitat: 1 punt.

6.1.c) Qualitat del Projecte: Màxim 4 punts. Es tindran en compte:

Coherència del projecte en l'elaboració del Marc Lògic d'actuació i l'establiment de les relacions de causalitat entre l'objectiu específic previst, els resultats esperats i les activitats programades. Màxim 1,75 punts.

Justificació de la idoneïtat de l'equip participant. Currículum de l'equip participant en relació amb les activitats previstes. Màxim 1,75 punts.

Enfocament de gènere. Màxim 0,5 punts.

6.1.d) Pertinència i viabilitat del projecte. Màxim 4 punts.

Disponibilitat de la institució, departament, centre, etc. de la contrapart del país soci per establir la col·laboració. Per existència de conveni específic vigent: 1 punt.

Alineació de la proposta amb els plans estratègics de la institució contrapart (plans d'estudis, d’investigació o estratègics, si escau): 1 punt.

Coherència entre l'adequació dels objectius establerts i els mitjans institucionals, humans, tècnics i financers existents i sol·licitats. Màxim 2 punts.

6.2. Els projectes que no obtinguen almenys 10 punts, quedaran exclosos. Els projectes a Cuba no són objecte d'aquesta convocatòria en tenir la UA un projecte institucional específic amb aquest país.

6.3. Els projectes seran finançats per ordre de puntuació fins a esgotar els fons previstos en la present convocatòria.

6.4. Els projectes hauran de contemplar actuacions que garantisen de forma transversal la igualtat d'oportunitats entre els beneficiaris de ambdós sexes.

7. Durada del projecte.

Independentment que el projecte que obtinga finançament estiga integrat en un programa de caràcter plurianual, els fons de la subvenció hauran d'executar-se en el termini màxim de dotze mesos des de la data de publicació de la Resolució de concessió de la subvenció.

8. Resolució del procediment.

8.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per resoldre sense que s'haja produït resolució expressa, els/les interessats/des entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l'endemà a la seua publicació en el BOUA fins al 28 de febrer de 2014, inclusivament.

9.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o a través de qualsevol altre procediment establert en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
 9.3. Les sol·licituds es formalitzaran única i exclusivament a través del formulari establert per a aquesta convocatòria. Serà exclòs qualsevol projecte que incomplisca aquest supòsit.

10. Percepció de la Subvenció.

10.1. Els/les sol·licitants dels projectes que siguen objecte de subvenció hauran de presentar, en el termini de 15 dies hàbils, a comptar des de l'endemà a la publicació de la Resolució de concessió, una Carta d'Acceptació de la mateixa.

10.2. En el cas que la subvenció siga inferior a la quantitat inicialment sol·licitada, la Carta d'Acceptació haurà de contenir una reformulació de les activitats definitives a realitzar adaptades a les condicions econòmiques de la subvenció.

10.3. La gestió econòmica dels projectes que obtinguen subvencions es realitzarà des del Servei de Relacions Internacionals, Subdirecció de Cooperació Universitària al Desenvolupament.

11. Notificació.

Les notificacions d'actes relacionats amb la present convocatòria es publicaran a la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 59.6 i 60 de la Llei 30/1992 de 26 de novembre, de Règim Jurídic de les Administracions Públiques i Procediment Administratiu Comú. (BOE 27/11/92).

12. Documentació a presentar.

12.1. S'haurà d'aportar la següent documentació:

Formulari de sol·licitud del projecte i suport informàtic del mateix (Annex I). El document pot descarregar-se en el següent enllaç:

<http://sri.ua.es/va/cooperacion/documentos/cooperacion/2014-2015-convocatoria-desenvolupament-annex-i.doc>

Carta d'acreditació de la totalitat de membres que participen en el projecte on constarà que compten amb l'autorització de la Direcció del Departament al que estiguen adscrits o de Gerència, en el cas de personal d'administració.

Factures pro forma o pressupostos de les despeses de caràcter inventariable pels quals se sol·licita finançament.

12.2. El Servei de Relacions Internacionals es reserva el dret a reclamar la informació suplementària que considere oportuna per aclarir o detallar el contingut de les propostes presentades.

13. Revocació dels fons.

13.1. Qualsevol canvi substancial sobre el contingut del projecte, les persones que hi participen, o sobre el calendari d'execució de les activitats, haurà de ser comunicat a la Subdirecció de Cooperació Universitària al Desenvolupament amb l'antelació suficient.

13.2. El Vicerectorat de Relacions Internacionals, a instàncies del Servei de Relacions Internacionals, podrà revocar total o parcialment el fons concedit, quan no es respecten els termes establerts a les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

14. Finalització del projecte i presentació d'informes.

14.1. Els projectes es consideraran finalitzats una vegada transcorregut el termini d'execució previst en el punt 7 de les presents bases.

14.2. El/la sol·licitant haurà de presentar en el termini de tres mesos a partir de la data de finalització del projecte, el corresponent informe d'objectius conforme al model que figura en l’Annex II de les bases de la convocatòria, en paper imprès i en suport informàtic, així com reportatge fotogràfic de l'acció realitzada. El model està disponible en el següent enllaç:

<http://sri.ua.es/va/cooperacion/documentos/cooperacion/2014-2015-convocatoria-desenvolupament-annex-ii.doc>

Alacant, 27 de gener de 2014

Juan Llopis Taverner

Vicerector de Relacions Internacionals

Anàlisi
-------

:   **Modificat per:**

    * [Detalle
       CORRECCIÓ D'ERRORS EN LES ""BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER Al DESENVOLUPAMENT CUD) DURANT L'NXA 1147 DE LA UNIVERSITAT D'ALACANT""](/va/acuerdo/2750)
      31/01/2014





[Carretera Sant Vicent del Raspeig s/n  
03390 Sant Vicent del Raspeig - Alacant  
 Tel. 34 234 4139 - Fax 38 394 0340](https://www.google.es/maps/@29.397740,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12269&trk=tyah&trkInfo=tarId%4A3018763593627%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)